Зајакнување на капацитетите на локалните заедници за справување со дезинформации и родово базирани дезинформации

**Јавен повик до граѓанска организација за поднесување предлог-проект**

1 април 2024 година

Проектот „Зајакнување на капацитетите на локалните заедници за справување со дезинформации и родово базирани дезинформации“ е имплементиран од страна на Програмата за развој на Обединетите Нации (УНДП). Проектот е дел од UNDP Funding Windows, финансиран со поддршка на Данска, Луксембург, Јужна Кореја и Шведска. Проектот започна на 19 мај 2023 година, а ќе трае до 18 мај 2024 година.

Во постојната медиумска средина, проектот има за цел да ги поттикне локалните заедници да станат поотпорни на лажни вести преку зајакнување на медиумската писменост и интегритетот на медиумите, побивање на постојните дезинформации и наративи за локалните предизвици и преку градење општествена свест за дезинформациите и родовите дезинформации. Активностите на проектот се фокусирани на шест градови низ државата, Битола, Велес, Куманово, Охрид, Струмица и Тетово.

За таа цел, во рамките на проектот пуштена е во употреба нова дигитална платформа за посилна борба против дезинформациите што се појавуваат во вести и репортажи од и за овие шест градови, но и градовите во нивна околина. Платформата за вести е создадена во партнерство со Здружението на новинари на Македонија, а содржините ги изготвуваат обучени професионални медиумски работници, вклучувајќи и млади новинари, граѓански организации, активисти и активистки. Платформата е достапна на следните линкови: Jasno.mk (на македонски јазик) и Qartë.mk (на албански јазик). За дополнително да се зајакне медиумската писменост и отпорноста на лажни вести на локалните заедници, ќе бидат организирани наменски обуки во кои главно ќе се стави акцент на младите жени и мажи коишто се новинари, активисти и други профили што се сметаат за највлијателни во локалните заедници.

Родово-базираните дезинформации се широко распространети во земјата. Ширењето неточни информации, фотографии и говор на омраза кон жените кои се политички лидери е особено застапено за време на изборните процеси. Како што се наведува во анализата на Агенцијата за аудио и аудиовизуелни медиумски услуги, медиумската покриеност на кампањата за парламентарни избори во јуни 2020 година очигледно ги промовираше машките кандидати за пратеници и гледиштата и стручноста на мажите во однос на изборите. Женските кандидати беа засенети, а нивните профили и пораки останаа анонимни. Исто така, во медиумската покриеност на изборната кампања се прикажуваа стереотипните родови улоги во општеството. Родовото стереотипизирање честопати беше присутно во платените политички реклами. Родовите улоги беа особено истакнати, претставувајќи ги жените како лица кои вршат неплатена работа и грижа за домот, а мажите како херои и стручни лица. Поголемата застапеност на мажите во улога на експерти, аналитичари или други видови говорници на теми поврзани со изборите го зајакна стереотипното гледиште во јавноста дека политиката е „машка професија“. Се очекува кампањите со дезинформации да станат поприсутни и за време на тековните изборните процеси.

Дезинформациите претставуваат особен проблем во малите градови, каде што речиси ништо не се презема за нивно откривање и спречување. Иако во поголемите градови се формираат редакции и медиуми за спречување на дезинформациите, тоа недостасува во помалите градови. За разлика од поголемите редакции што имаат пристап до странски програми и фондови, локалните медиуми имаат недостиг на можности за финансирање, што го става во опасност нивниот опстанок. Како последица на тоа, во изминатите години многу локални медиуми или се затвориле или се на раб на затворање.

Проектот има за цел да ги зајакне општествените капацитети и да ги мотивира заедниците за да се спречи ширењето на дезинформации, вклучувајќи ги и родовите дезинформации. Преку зајакнување на улогата на медиумите, граѓанските организации (вклучувајќи ги и женските организации), граѓанските групи, жените активистки и локалните власти, проектот ќе придонесе за создавање отпорно и информирано општество. Активностите се фокусирани на промовирање учество засновано на информираност и ќе овозможат пристап до проверени, квалитетни информации и на зголемување на јавната свест во однос на негативното влијание на дезинформациите и родовите дезинформации врз демократските процеси и родовата еднаквост.

Во рамки на проектот се спроведе и сеопфатна анализа на интегритетот на медиумите, со фокус на дезинформаци и родови дезинформации, вклучувајќи ги социјалните медиуми. Анализата дава информации за главните извори на ширење на дезинформации, за најпогодените групи на жени и мажи, како и за нивното е влијанието врз демократските процеси и социјалната кохезија во Северна Македонија. Покрај тоа, анализата нуди проценка на тековните механизми поставени за борба против лажните вести и дезинформациите и предлага потенцијални решенија.

## Механизам за регрантирање

Механизмот за регрантирање се реализира по пат на конкурентен и отворен повик за предлог-проект. Целите на механизмот за регрантирање се:

* Вклучување на локални граѓански организации (grassroot organizations) во активности за проверка на факти и сузбивање на дезинформации, со фокус на родово-базирани дезинформации. Спроведување на теренски активности со цел идентификување на актуелни теми кои се од интерес на локалните заедници во Северна Македонија со посебен фокус на жени, млади и лица од ранливи категории. . Темите треба да се однесуваат на специфичниот локален контекст и може да бидат од следните области: владеење на право, човекови права, родова еднаквост, социјална заштита и сл.
* Мобилизирање на млади новинари од споменатите градови за подготовка на комуникациски продукти на темите кои се идентификувани преку теренската работа.Промоција на платформата Jasno.mk меѓу локалните заедници во соработка со локални граѓански организации.

Избраната организација ќе ги извршува активностите на проектот на територијата на шесте општини.

## Времетраење и буџет на проектот

Финансиските средства за поддршка на механизмот за регрантирање за Република Северна Македонија изнесуваат 7,000.00 американски долари и ќе бидат распределени врз основа на конечната одлука на Регионалната комисија за избор и во согласност со проектниот документ.

**Времетраење на предложениот проект**: 45 дена, со можност за продолжување

**Краен рок за процесот на аплицирање**: 12 април 2024 година, петок, до 17:00 часот

**Минималниот износ по грант е 5.000 американски долари**

**Максималниот износ по грант е 7.000 американски долари**

Забелешка: Грантот може да се додели на проект спроведуван од еден субјект што ги исполнува проектните услови, или од два или повеќе субјекти (конзорциум) што ги исполнуваат проектните услови; доколку се избере втората опција, само еден субјект е подносител (водечка организација), а доколку е избран, тој субјект потпишува договор за грант со мала вредност со УНДП Северна Македонија, а потоа сноси одговорност за спроведувањето пред донаторот.

## КАНДИДАТИ КОИ ГИ ИСПОЛНУВААТ проектните услови (ПОДОБНИ КАНДИДАТИ)

Подобни кандидати за добивање грантови се:

* Локални граѓански организации и невладини организации регистрирани во соодветна правна форма во Република Северна Македонија, кои делуваат на територија на Битола, Велес, Куманово, Охрид, Струмица, Тетово; кои работат на родова еднаквост и/или медиумска писменост и дезинформации.; ;

## Критериуми за избор

Организациите избрани за регрантирање треба да се особено насочени кон промовирање на **активности и резултати во следните области**:

* Борба против дезинформации и родово-базирани дезинформации во општините на делување;
* Спроведување на теренски активности за информирање и вклучување на жени и ранливи групи во процеси на одлучување на локално ниво;
* Спроведување на активности за медиумска писменост и зајакнување на капацитетите на новинари

Изборот на предлог-проектот ќе се изврши врз основа, меѓу другото, и на:

* проценетото влијание на предлог-проектот врз подигањето на јавната свест за унапредување на борбата против дезинформации и родово-базирани дезинформации,
* потенцијалот на предложениот проект да придонесе за системски промени,
* одржливоста на интервенцијата,
* предвидените трошоци (исплатливост).

|  |  |  |  |
| --- | --- | --- | --- |
|  | Критериуми | Вредност | Максимум бодови |
| 1 | Квалификации и искуство на главниот кандидат и партнерите | 40% | 400 |
| 2 | Релевантност на предлог-проектот, методологијата, пристапот и планот за спроведување | 40% | 400 |
| 3 | Одржливост на предлог-проектот | 10% | 100 |
| 4 | Економичност и релевантност на буџетот | 10% | 100 |
|  | Вкупно | 100% | 1000 |

## Процес на избор и евалуација

Апликациите се поднесуваат до Канцеларијата на УНДП во Република Северна Македонија **на македонски јазик.**

Изборот на апликациите го врши Комисија за избор формирана на ниво на Канцеларијата на УНДП во Република Северна Македонија. УНДП води сметка да не постои судир на интереси кај било кој од членовите на комисијата за избор на локално и регионално ниво.

## Институционално уредување

Избраната организација ќе потпише договор за грант со мала вредност со УНДП Северна Македонија.

Избраните граѓански организации обезбедуваат редовни наративни и финансиски извештаи во согласност со насоките и барањата на УНДП, врз основа на буџетот и акцискиот план.

## Пакет за апликација

**Задолжителната проектна документација** за кандидатите на граѓански организации мора да го содржи следново:

**Анекс 1 Предлог-проект**

**Анекс 2 Преглед на буџетот и план за трошоци**

**Анекс 3 Изјава за (непостоење на) двојно финансирање**

**Анекс 4 Договор за партнерство (доколку е применливо)**

Дополнителната документација за кандидатите мора да го содржи следново:

* Копија (примерок) од важечко уверение за регистрација на субјектот/организацијата (за сопственикот на проектот/ главниот кандидат и проектните партнери, доколку ги има);
* Копија од статутот на организацијата (водечка организација и партнери);
* Копија од конечниот годишен финансиски извештај за претходните 3 години (биланс на состојба и биланс на успех за 2020, 2021 и 2022 година) одобрен од раководното тело на главниот кандидат, освен ако организацијата е основана во тековната година (водечка организација);
* Копија од годишниот наративен извештај на организацијата за претходната година (водечка организација);
* Копии од договорите за вработување на основниот проектен тим ангажиран во спроведувањето проектот или Писма со намера потпишани од поединците со кои би бил потпишан договор во случај на одобрување на предлогот и нивни биографии;
* Уверение/потврда дека граѓанската организација нема обврски за даноци и придонеси заклучно со месецот што му претходи на месецот во кој е објавен Јавниот повик, односно во кој е поднесено барањето (уверението го издава релевантниот даночен орган) (водечка организација и проектните партнери).

## Поднесување на пакетот за апликација

Сите потребни документи треба да се поднесат на следната е-пошта: **martin.nacevski@undp.org****. Оваа адреса на е-пошта е единствената соодветна адреса за поднесување на апликациите и за сите прашања во врска со Повикот за предлог-проекти.**

Предметот на е-поштата, која во прилог го содржи пакет за апликација треба да гласи „Miss the Misinformation - Предлог проект на јавен повик за граѓански организации“.

Крајниот рок за поднесување на апликациите е **12 април 2024 година.** Во случај кандидатот да не достави дел од документацијата, канцеларијата на УНДП во Северна Македонија ќе го контактира за да ги поднесе потребните документи во рок од **најмногу** **пет работни дена.**

Сите кандидати кои поднеле апликации на Повикот, а кои се прифатени или одбиени, ќе бидат писмено известени за одлуката во врска со нивниот предлог-проект. Резултатите ќе бидат објавени и на: [www.undp.org/north-macedonia](http://www.undp.org/north-macedonia).

## АДМИНИСТРАТИВНА ПРОВЕРКА

|  |  |  |  |
| --- | --- | --- | --- |
|  | Услови/Документи  | Да | Нe |
| 1. | Пакетот за аплицирање е поднесен во пропишаниот рок  |   |   |
| 2.  | Задолжителната документација е поднесена во пропишаните обрасци  |   |   |
| 3. | Предложениот буџет е во согласност со јавниот повик (5,000-7,000 USD) |   |   |
| 4.  | Копија (примерок) од важечко уверение за регистрација на субјектот/организацијата (за сопственикот на проектот/ главниот кандидат и проектните партнери, доколку ги има); |   |   |
| 5. | Копија од статутот на организацијата (водечка организација и проектните партнери); |  |  |
| 6. | Копија од конечниот годишен финансиски извештај за претходните 3 години (биланс на состојба и биланс на успех за 2020, 2021 и 2022 година) одобрен од раководното тело на главниот кандидат, освен ако организацијата е основана во тековната година (водечка организација); |   |   |
| 7. | Копија од годишниот наративен извештај на организацијата за претходната година (водечка организација); |   |   |
| 8. | Копии од договорите за вработување на основниот проектен тим ангажиран во спроведувањето проектот или Писма со намера потпишани од поединците со кои би бил потпишан договор во случај на одобрување на предлогот и нивни биографии; |   |  |
| 9.  | Потпишана изјава за (непостоење на) двојно финансирање |  |  |
| 10. | Потпишан договор за партнерство (доколку е применливо) |  |  |

Причини за дисквалификација:

* Доколку граѓанската организација доставила некомплетна документација и по барањето за доставување документација која недостасува
* Доколку граѓанската организација доставила неточни информации
* Доколку граѓанската организација се обиде да прибере доверливи информации, влијае на комисијата за евалуација или на УНДП за време на процесот на евалуација.

## евалуација на проектниот предлог

Проценката на квалитетот на проектот, вклучувајќи го и предложениот буџет, ќе се врши во согласност со критериумите утврдени во Табелата за оценување, која е составен дел на овој документ. Табелата за оценување се состои од 4 делови, од кои секоја носи одреден број поени. Максималниот број на поени што може да ги добие апликантот е 1000. Секој член на Комисијата за селекција потпишува индивидуална табела, а сите членови потпишуваат колективна табела за оценување за секој предлог проект. Рангирањето на предлог-проектите се врши на тој начин што прво се рангира оној со најмногу вкупни поени.

**ТАБЕЛА ЗА ОЦЕНУВАЊЕ**

|  |  |  |
| --- | --- | --- |
| **Критериуми** | **Вредност** | **Максимум бодови** |
| 1 | **КВАЛИФИКАЦИИ И ИСКУСТВО НА ГЛАВНИОТ КАНДИДАТ И ПАРТНЕРИТЕ** | 40% | 400 |
| 1.1 | Главниот кандидат има искуство во водење проекти (проектен менаџмент):1. 1-2 години искуство во водење проекти (проектен менаџмент) - **40 бода**
2. 3-4 години искуство во водење проекти - **75 бода**
3. Повеќе од 5 години искуство во водење проекти - **100 бода**
 | 10% | 100 |
| 1.2 | Постои јасна евиденција за претходното искуство на главниот кандидат во областите поврзани со (пот)целите и критериумите на Повикот за предлог-проекти (ПП):1. **ниско ниво на претходно искуство** (1 проект релевантен за темите на ПП спроведен во изминатите 3 години) – **40 бода**
2. **средно ниво на претходно искуство** (2 проекти релевантни за темите на ПП спроведени во изминатите 3 години) - **75 бода**
3. **високо ниво на претходно искуство** (повеќе од 3 проекти релевантни за темите во ПП спроведени во изминатите 3 години) - **100 бода**
 | 10% | 100 |
| 1.3 | Број и квалификации на лицата вработени во, или ангажирани од организацијата, кои ќе го спроведуваат проектот:1. 2-3 квалификувани лица – **40 бода**
2. 4-5 квалификувани лица – **75 бода**
3. 6 и повеќе од 6 квалификувани луѓе – **100 бода**

\*Квалификациите ќе се мерат врз основа на договорите и кратките биографии на проектниот тим | 10% | 100 |
| 1.4 | Годишниот промет на главниот кандидат во последните три години е:1. 10.000 ЕУР - 15.000 ЕУР- **40 бода**
2. 15.001 ЕУР - 20.000 ЕУР- **60 бода**
3. Повеќе од 20.001 ЕУР- **80 бода**
 | 8% | 80 |
| 1.5 | Релевантност на партнерите вклучени во проектот (граѓанските организации се поттикнуваат да соработуваат со други граѓански организации):1. Воспоставено ново партнерство за овој Повик за предлог-проекти - **5 бода**
2. Партнери кои спроведуваат слични проекти повеќе од 2 години – **10 бода**
3. Партнери кои спроведуваат слични проекти повеќе од 4 години – **15 бода**
4. Партнери кои спроведуваат слични проекти повеќе од 6 години – **20 бода**
 | 2% | 20 |
| **2** | **РЕЛЕВАНТНОСТ НА ПРЕДЛОГ-ПРОЕКТОТ, МЕТОДОЛОГИЈА, ПРИСТАП И ПЛАН ЗА СПРОВЕДУВАЊЕ** | **40%** | **400** |
| 2.1 | Предложениот пристап и стратегија за постигнување на проектните резултати се солидни и соодветствуваат со ПП:1. донекаде соодветствуваат- **50 бода**
2. претежно соодветствуваат – **80 бода**
3. целосно соодветствуваат - **125 бода**
 | 12,5% | 125 |
| 2.2 | Предложените активности јасно придонесуваат кон очекуваните резултати во согласност со анализата на проблемот и целта на ПП:1. донекаде придонесуваат – **50 бода**
2. претежно придонесуваат – **80 бода**
3. целосно придонесуваат - **125 бода**
 | 12,5% | 125 |
| 2.3 | Плановите за управување со ризици и следење (мониторинг) се јасно дефинирани и поврзани со очекуваните резултати:1. донекаде јасно дефинирани – **10 бода**
2. претежно јасно дефинирани – **30 бода**
3. целосно јасно дефинирани - **50 бода**
 | 5% | 50 |
| 2.4 | Предложените цели и активности јасно ја вклучуваат перспективата на родовата еднаквост:1. донекаде ја вклучуваат – **40 бода**
2. претежно ја вклучуваат – **75 бода**
3. целосно ја вклучуваат – **100 бода**
 | 10% | 100 |
| **3** | **ОДРЖЛИВОСТ НА ПРЕДЛОЖЕНИОТ ПРОЕКТ** | **10%** | **100** |
|  | Очекуваните резултати од проектот се одржливи:1. донекаде одржливи – **30 бода**
2. претежно одржливи – **75 бода**
3. целосно одржливи – **100 бода**
 | 10% | 100 |
| **4** | **ЕКОНОМИЧНОСТ И РЕЛЕВАНТНОСТ НА БУЏЕТОТ** | **10%** | **100** |
|  | Предложениот буџет е економичен, релевантен и реално остварлив:1. донекаде реален – **40 бода**
2. претежно реален – **70 бода**
3. целосно реален - **100 бода**
 | 10% | 100 |
| **Вкупно** | **100%** | **1000** |

## ПАРТНЕРСТВА

Кандидатите можат да аплицираат самостојно или во партнерство со други граѓански организации. Еден ист апликант може да биде водечка организација во максимум еден проект и во исто време партнерска организација во друг проект, со проценка на човечките и техничките капацитети за спроведување на предложените проектни активности на Јавниот повик.

Партнерството помеѓу проектните партнери е регулирано со Договорот за партнерство (Анекс 4), кој е составен дел на проектната апликација. Приложениот образец на Договорот за партнерство не е задолжителен, но Договорот мора да содржи податоци за сите партнери вклучени во спроведувањето на проектот, како и јасен опис на природата на партнерството, како и обврските на партнерската организација и меѓусебниот однос на организациите. Партнерите на водечката организација учествуваат во креирањето и реализацијата на проектот, на таков начин што можат да реализираат одредени проектни активности. Во тој случај, партнерската организација може да биде и корисник на финансиските средства на проектот, согласно Договорот за партнерство. Во тој случај, водечката невладина организација е одговорна за пренос на дел од средствата на партнерската организација. Исто така, водечката организација е одговорна пред донаторот за вкупниот износ на финансиски средства и реализацијата на сите активности, вклучително и оние активности и ресурси што ги реализира граѓанската организација која е партнер во проектот. При извршувањето на активностите, сите правила за спроведување на проектот важат подеднакво за водечките и партнерските организации.

Соработници се оние организации и институции кои придонесуваат за реализација на проектните активности, но проектните средства за реализација на проектните активности, доделени со овој Јавен повик, не можат да се префрлат на соработниците.